CELEX: 62009CB0117
Language: sl
Date: 2010-06-24 00:00:00
Title: Zadeva C-117/09 P: Sklep Sodišča z dne 24. junija 2010 – Kronoply GmbH & Co. KG proti Evropski komisiji (Pritožba — Državne pomoči — Prošnja za pomoč, namenjena spremembi pomoči, ki je že bila odobrena upravičencu, in priglašena Komisiji po izvedbi naložbenega projekta v celoti — Merili spodbujevalnega učinka in nujnosti)

18.12.2010   
            
            
               SL
            
            
               Uradni list Evropske unije
            
            
               C 346/21
            
         Sklep Sodišča z dne 24. junija 2010 – Kronoply GmbH & Co. KG proti Evropski komisiji
   (Zadeva C-117/09 P) (1)
   
   (Pritožba - Državne pomoči - Prošnja za pomoč, namenjena spremembi pomoči, ki je že bila odobrena upravičencu, in priglašena Komisiji po izvedbi naložbenega projekta v celoti - Merili spodbujevalnega učinka in nujnosti)
   2010/C 346/35
   Jezik postopka: nemščina
   
      Stranki
   
   
      Pritožnica: Kronoply GmbH & Co. KG (zastopnika: R. Nierer in L. Gordalla, odvetnika)
   
      Druga stranka v postopku: Evropska komisija (zastopniki: K. Gross, V. Kreuschitz in T. Scharf, zastopniki)
   
      Predmet
   
   Pritožba zoper sodbo Sodišča prve stopnje (peti senat) z dne 14. januarja 2009 v zadevi Kronoply proti Komisiji (T-162/06), s katero je bila zavrnjena tožba za razglasitev ničnosti odločbe Komisije 2006/262/ES z dne 21. septembra 2005, ki je državno pomoč, ki jo je Nemčija nameravala dodeliti pritožnici, razglasila za nezdružljivo s skupnim trgom (UL L 94, str. 50) – Projekt pomoči, namenjen spremembi pomoči, ki je bila že prej dodeljena upravičenemu podjetju, in priglašen Komisiji po izvedbi celotnega naložbenega projekta s pomočjo, ki je bila prvotno odobrena – Napačna presoja spodbujevalnega učinka in nujnosti sporne pomoči
   
      Izrek
   
   
               1.
            
            
               Pritožba se zavrne.
            
         
               2.
            
            
               Družbi Kronoply GmbH & Co. KG se naloži plačilo stroškov.
            
         
      (1)  UL C 141, 20.6.2009.